ΛΟΓΟΤΕΧΝΙΑ Β΄ ΓΥΜΝΑΣΙΟΥ (καθ. Α.ΣΤΥΠΑ)

25η Πέμπτη Μαρτίου 1821- 25η Μαρτίου 2020: 199 χρόνια Ελευθερίας!

Κ Λ Ε Φ Τ Ι Κ Ο (Του Βασίλη) (Σχολικό βιβλίο σελ.75-76)

ΕΡΓΑΣΙΕΣ

Α. 1. Στο τραγούδι διαφαίνονται δύο στάσεις ζωής και δύο κοσμοθεωρίες. Ποιες είναι αυτές;

2. Ποια επιλογή κάνει ο Βασίλης τελικά;

3.Συμφωνείτε ή διαφωνείτε με την επιλογή του Βασίλη; Αιτιολογήστε την απάντησή σας.

Β. 1. Σε ποια σημεία του τραγουδιού υπάρχει διάλογος; Πώς λειτουργεί αυτός στο τραγούδι;

2. Εντοπίστε στο τραγούδι μία παρομοίωση, μία προσωποποίηση, μία εικόνα και μία αντίθεση και σχολιάστε τα.

3.Εντοπίστε στο τραγούδι τις αναφορές στη φύση. Εξηγήστε τον τρόπο με τον οποίο αυτές υπηρετούν το νόημα και την αισθητική του τραγουδιού.

Γ.1. Πώς θα χαρακτηρίζατε το Βασίλη; Θεωρείτε ότι μπορεί να αποτελεί πρότυπο για ένα νέο της εποχής μας; (αιτιολογήστε την απάντησή σας).

2. (Από το έργο « Εκλογή από τα τραγούδια του Ελληνικού λαού» του Ν. Πολίτη, Εκδ. Γράμματα,1991, σελ.43, Κλέφτικα Νο 20):

«Ο πλούσιος έχει τα φλωριά, έχει ο φτωχός τα γλέντια.

Άλλοι παινάνε τον πασά και άλλοι το βεζίρη,

Μα γω παινάω το σπαθί το τουρκοματωμένο.

Το χει καμάρι η λεβεντιά κι ο κλέφτης περηφάνια.»

Να βρείτε αντιστοιχίες με το κλέφτικο «Του Βασίλη».

3. Αναζητήστε στο You Tube το τραγούδι «Βασίλη μ’ κάτσε φρόνιμα» και ακούστε το.

ΧΡΟΝΙΑ ΠΟΛΛΑ – ΚΑΛΗ ΔΥΝΑΜΗ!